সর্বনিম্ন ৫০ জন থেকে শুরু করে প্রায় পাঁচ হাজার মানুষ এখানে একসাথে পিকনিক করতে পারবেন। শতাধিক বাস এবং বিপুল সংখ্যক প্রাইভেট কার, মাইক্রোসহ অন্য যে কোন যানবাহ এখানে নিরাপদে পার্কিং করার সুবিধা আছে। কোন প্রতিষ্ঠান ইচ্ছা করলে লেক প্যারাডাইস পিকনিক স্পটের পুরোটাই ভাড়া নিয়ে সারাদিন এখানে আনন্দ বিনোদন করতে পারেন। আবার ইচ্ছা করলে ছোট একটি স্পট নিয়েও এখানে পিকনিক করা যায়। পিকনিকে আগতরা ইচ্ছা করলে নিজেরাই এখানে রান্না করে খেতে পারেন। আবার লেক প্যারাডাইস পিকনিক স্পট কর্তৃপক্ষকে রান্নার অর্ডারও দিতে পারেন। চাহিদানুযায়ী যে কোন ধরণের সুস্বাদু রান্না এবং আকর্ষনীয় প্যাকেটে খাবার সরবরাহ করা হয়। সকালের নাস্তা এবং দুপুর ও রাতের খাবার সরবরাহেরও সুবিধা এখানে পাওয়া যাবে। লেক প্যারাডাইস পিকনিক স্পটে রাত্রী যাপনের জন্য আকর্ষনীয় ও শীতাতপ নিয়ন্ত্রিত ‘বনকুটির’ নামক দুই কক্ষ বিশিষ্ট একটি কটেজ রয়েছে। নামাজ আদায়ের জন্য আছে সুব্যবস্থা। নারী পুরুষের জন্য রয়েছে পৃথক টয়লেট ব্যবস্থা। সার্বক্ষনিক পানির ব্যবস্থা থাকার পাশাপাশি টোকাই ও অবাঞ্চিত লোকজনের প্রবেশ এখানে সম্পূর্ন নিষিদ্ধ।